ट्रैक करना मुश्किल, जिम और एंटी-एजिंग सैलून मौजूद; 636 करोड़ से रेनोवेशन
Russia President Vladimir Putin Photos Update;  रूस के राष्ट्रपति व्लादिमीर पुतिन दुनिया की सबसे बेहतरीन सुविधाओं से लैस सीक्रेट बख्तरबंद ट्रेन में सफर करते हैं। उनकी इस ट्रेन के अंदर की नई तस्वीरें सामने आई हैं
यूक्रेन जंग के बाद रूस के राष्ट्रपति अपना ज्यादातर सफर सीक्रेट बुलेटप्रूफ ट्रेन से कर रहे हैं। इसे मीडिया ने घोस्ट ट्रेन का नाम भी दिया है। वजह यह कि पुतिन के प्लेन के मुकाबले इस ट्रेन को ट्रैक करना ज्यादा मुश्किल है।
क्रेमलिन की एक्टीविटीज ट्रैक करने वाली कंपनी डोसियर सेंटर ने इसकी तस्वीरें शेयर की हैं। ट्रेन के अंदर जिम, स्पा, मसाज रूम, हॉस्पिटल, ब्यूटी इक्विपमेंट हैं। एक सैलून है, जो एंटी एजिंग टैक्नीक से लैस है।
रिपोर्ट्स के मुताबिक, ट्रेन के अंदर एक टर्किश हमाम भी है। इसकी कीमत करीब 39 करोड़ रुपए है। 636 करोड़ रुपए में ट्रेन को रेनोवेट करने का चल रहा है।
रूसी टैक्सपेयर्स की जेब से खर्च, जानिए और क्या सुविधाएं
सीक्रेट ट्रेन के अंदर की तस्वीरें...
ट्रेन के आने-जाने का टाइम टेबल नहीं बनाता रेलवे
रिपोर्ट्स के मुताबिक, ये ट्रेन कभी भी किसी रेलवे टाइम टेबल या पब्लिक सिस्टम का हिस्सा नहीं होती है। इसकी खिड़कियों पर हमेशा पर्दे रहते हैं और लोकोमोटिव्स पर कोई पहचान नहीं होती। जब भी ये ट्रेन किसी रास्ते से गुजरती है, तो उस रूट पर मौजूद दूसरी ट्रेनों को डायवर्ट कर दिया जाता है।
CNN के मुताबिक, ट्रेन के कई डिब्बों के ऊपर एडवांस्ड कम्युनिकेशन डोम्स लगे हैं, जिससे टनल से गुजरते वक्त भी संचार में कोई दिक्कत न आए। ट्रेन के साइड में एक ग्रैंड सर्विस एक्सप्रेस का लोगो लगा हुआ है और इस पर हमेशा एक ही रूट डिस्प्ले होता है- येवपटोरिया से सेंट पीटर्सबर्ग। पुतिन को इस ट्रेन का चीफ पैसेंजर कहा जाता है।
पुतिन के वल्दाई पैलेस, मॉस्को स्थित घर में ट्रेन के लिए खास स्टेशन
डेली मेल के मुताबिक, पुतिन ट्रेन का इस्तेमाल मॉस्को और सेंट पीटर्सबर्ग के बीच मौजूद वल्दाई पैलेस जाने के लिए करते हैं। ये वही घर है, जिसमें पुतिन की प्रेमिका एलीना कबेवा रहती हैं। इसके अलावा ट्रेन ब्लैक सी क्लिफ पर स्थित 1 बिलियन पाउंड के गेलेंडजिक रिट्रीट भी जाती है। दोनों ही जगहों पर पुतिन के लिए परमाणु बंकर मौजूद हैं।
जिन जगहों पर पुतिन जाते या रहते हैं, वहां इस ट्रेन के लिए स्पेशल स्टेशन बनाया गया है। इसमें मॉस्को में उनका घर नोवो-ओगैरीयोवो शामिल है।
ये खबर भी पढ़ें...
रूस के जंगल में गर्लफ्रेंड के साथ रह रहे पुतिन:जिमनास्ट एलिना कबेवा के लिए सोने का महल बनवाया, कीमत 990 करोड़ रुपए
रूस के राष्ट्रपति व्लादिमिर पुतिन ने अपनी सीक्रेट गर्लफ्रेंड एलिना कबेवा (39) के लिए आलीशान महल बनवाया है। ये महल सोने का है और मॉस्को से 250 मील दूर लेक वलदई में जंगल में स्थित है। यहां पुतिन (70) की कई बड़ी कोठियां हैं। पूरी खबर पढ़ें...